b'\n_START_ARTICLE_\nKarl Novak\n_START_SECTION_\n\xc5\xbdivljenjepis\n_START_PARAGRAPH_\nLeta 1941 sta skupaj z Jakom Av\xc5\xa1i\xc4\x8dem odpotovala na Ravno goro v Srbijo do Dragoljuba Mihajlovi\xc4\x8da, kjer je le ta postavil Av\xc5\xa1i\xc4\x8da za poveljnika Novaka pa za namestnika oboro\xc5\xbeenih sli jugoslovanske vojske v Sloveniji. Av\xc5\xa1i\xc4\x8d je kmalu po tem prestopil k partizanom, Novak pa je prevzel poveljstvo nad slovenskimi \xc4\x8detniki._NEWLINE_Ljubljano je ilegalno zapustil 26. septembra 1943 skupaj z gospo Kri\xc5\xa1tof. V Italijo sta odpotovala s potnim listom NDH, ki sta ga tajno kupila na hrva\xc5\xa1kem konzulatu v Ljubljani. Potovala sta pod la\xc5\xbenima imenoma Jarda\xc5\xa1 Ivan in Terezija in tako prispela v Rim 12. oktobra 1943. \xc5\xa0e v Sloveniji je Novak ustanovil \xc4\x8detni\xc5\xa1ko obve\xc5\xa1\xc4\x8devalno slu\xc5\xbebo, katere organizacijo je nadaljeval v Italiji in njeno dejavnost raz\xc5\xa1iril tudi drugam v tujino._NEWLINE_Po vojni je najprej sodeloval z britansko obve\xc5\xa1\xc4\x8devalno slu\xc5\xbebo, ob svoji smrti pa naj bi bil operativec ameri\xc5\xa1ke obve\xc5\xa1\xc4\x8devalne slu\xc5\xbebe CIA.'